Чарапашкі-ніндзя

**Чарапа́шкі-ні́ндзя** () — чатыры чалавекападобныя чарапахі-падлеткі, якія маюць імёны паводле рэнэсансных італьянскіх мастакоў і валодаюць майстэрствам ніндзюцу, перададзеным чалавекападобным настаўнікам-пацук-ом. Жывуць у каналізацыі Нью-Ёрку, дзе змагаюцца з дробнымі злачынцамі і босамі, мутантамі ды іншаплянэтнымі захопнікамі.

Пэрсанажы, створаныя Кэвінам Істмэнам і Пітэрам Лэйрдам першапачаткова ў коміксах, перайшлі ў мультсэрыялы і фільмы, кампутарныя гульні, цацкі ды іншыя рэклямныя тавары.

## Пэрсанажы
* Леанарда (Леа) — тактычны, адважны лідэр і адданы свайму сэнсэю вучань. Носіць блакітную маску і дзьве катаны. Як найбольш дабрасумленны з чацьвёркі, часта бярэ на сябе адказнасьць за братоў, што часта спрычыньвае канфлікты з Рафаэлем. Леанарда названы ў гонар італьянскага палімата, мастака, інжынэра, вынаходніка, пісьменьніка, анатома, скульптара Леанарда да Вінчы.
* Мікелянджэлё (Мікі) — самы тыповы падлетак з усяе каманды. Вальнадумны, ненапружны, часам глупы жартаўнік, вядомы сваёй любоўю да піцы. Носіць аранжавую маску і пару нунчакаў. Дадае камічнага элемэнту, аднак мае і дзейсны бок. Мікелянджэлё названы паводле італьянскага мастака, скульптара, архітэктара, паэта, інжынэра Мікелянджэлё.
* Данатэльлё (Доньні, Дон) — навуковец, вынаходнік, інжынэр і тэхналягічны геній. Носіць ружовую маску і бо. Напэўна, самы мірны з чарапашак, намагаецца вырашаць канфлікты з дапамогай ведаў, аднак заўсёды заступаецца за братоў. Данатэльлё названы паводле італьянскага мастака і скульптара Данатэльлё.
* Рафаэль (Раф) — «кепскі хлопец» у кампаніі, носіць чырвоную маску і пару саяў. Мае агрэсіўны характар, рэдка ўстрымліваецца ад першага ўдару. Можа быць лютым і саркастычным, часта гумарыць . Вельмі адданы сваім братом і сэнсэю. Рафаэль названы паводле італьянскага мастака і архітэктара Рафаэля.
* Сплінтэр — *[[сэнсэй]]* і прыёмны бацька чарапашак, японскі пацук, які мутаваў з чалавека Хамата Ёсі праз загадкавую вадкасьць ля будынку .
* Эйпрыл О’Ніл — колішняя асыстэнтка ў лябараторыі вар’ята Бакстэра Стокмана, стала адважнай паплечніцай чарапашак пасьля таго, як тыя выратавалі яе ад Бакстэравых робатаў. Удзельнічае ў выправах разам з чарапашкамі і дапамагае ім выконваць працу на публіцы, чаго чарапашкам рабіць нельга.
* Кэйсі Джонз — «змагар са злом», які дзеля ананімнасьці ходзіць у хакейнай масцы. З гэтай прычыны стаў адным з найбліжэйшых паплечнікаў чарапашак, аднак мае і зацікаўленасьць у Эйпрыл. Змагаецца са злачынцамі, носячы з сабой торбу з бэйсбольнымі бітамі, гольфавымі і хакейнымі клюшкамі.
* Шрэдэр — паскудны майстар ніндзюцу на імя Ароку Сакі, правадыр злачыннага Клану ног. Трыкляты вораг Сплінтэра і чарапашак.
* Нажныя ваяры/ніндзі — ніндзі Клану ног, працуюць на Шрэдэра.
* Караі — высокапастаўленая ўдзельніца Клану ног. Мае двухсэнсоўнае суперніцтва зь Леанарда, якое мяжуе з рамантычнай зацікаўленасьцю.

## Крыніцы

## Літаратура
* Eastman, Kevin (2002). *Kevin Eastman's Teenage Mutant Ninja Turtles Artobiography*. Los Angeles: Heavy Metal. .
* Wiater, Stanley (1991). *The Official Teenage Mutant Ninja Turtles Treasury*. New York: Villard. .

## Вонкавыя спасылкі
* Афіцыйная бачына

Катэгорыя:Каманды супэргерояў
Катэгорыя:Творы пра братоў
Катэгорыя:Выдуманыя квартэты
Катэгорыя:Жывёлы-супэргероі
Катэгорыя:Выдуманыя майстры баявых мастацтваў
Катэгорыя:Дзеці-супэргероі
Катэгорыя:Выдуманыя мутанты
Катэгорыя:Зьявіліся ў 1984 годзе
Катэгорыя:Выдуманыя ніндзя
Катэгорыя:Выдуманыя чарапахі
Катэгорыя:Nickelodeon
Катэгорыя:Падлеткі ў культуры і мастацтве